ລາຍງານອົງການ ສປຊ ດ້ານການ ພັດທະນາມະນຸດ ສະບັບຄົບຮອບ 20 ປີ
ລາຍງານຂອງອົງການສະຫະປະຊາຊາດເວົ້າວ່າ ລາວເປັນ 1 ໃນ 10 ປະເທດ ທີ່ມີການພັດທະນາຊີວິດການເປັນຢູ່ຂອງປະຊາຊົນ ໄດ້ດີທີ່ສຸດ.
ລາຍງານວ່າດ້ວຍການພັດທະນາມະນຸດຂອງອົງການສະຫະປະຊາຊາດປະຈໍາປີນີ້ ພົບວ່າ ພວກປະເທດທຸກຈົນຫລາຍປະເທດໄດ້ສ້າງຄວາມກ້າວໜ້າຢ່າງໜ້າພໍໃຈໃນ ດ້ານສຸຂະພາບ ການສຶກສາ ແລະມາດຕະຖານການເປັນຢູ່ຂັ້ນພື້ນຖານໃນລະຫວ່າງ 40 ປີ ທີ່ຜ່ານມາ ຜູ້ສື່ຂ່າວວີໂອເອ ລາຍງານຈາກນະຄອນເຈນີວາວ່າ ພວກປະເທດທີ່ໄດ້ສ້າງຄວາມກ້າວໜ້າ ອັນດັບສູງທີ່ສຸດນັ້ນ ໄດ້ແກ່ ນໍຣ໌ເວ ອອສເຕຣເລຍ ນີວຊີແລນ ແລະສະຫະລັດ ແລະ ພວກປະເທດຕໍ່າສຸດແມ່ນ ໄນເຈີ ສາທາລະນະລັດຄອງໂກ ແລະຊິມບາບເວ ການວິໄຈສະແດງໃຫ້ເຫັນເຖິງພາບລວມອັນກວ້າງຂວາງ ຂອງທ່າອຽງ ແລະຕາມແບບຢ່າງທີ່ໄດ້ເກີດຂຶ້ນໃນການພັດ ທະນາມະນຸດ ລະຫວ່າງປີ 1970 ແລະ ປີ 2010 ໃນ ຊົ່ວໄລຍະດັ່ງກ່າວນີ້ ລາຍງານວ່າດ້ວຍການພັດທະນາມະ ນຸດພົບເຫັນວ່າ ຄວາມກ້າວໜ້າທີ່ໜ້າສັງເກດໄດ້ ແລະໃນ ຂອບເຂດທີ່ກວ້າງຂວາງ ແມ່ນໄດ້ເກີດຂຶ້ນຫຼາຍກວ່າໝູ່ ກັບພວກປະເທດທຸກຈົນຫລາຍທີ່ສຸດ ນັ້ນ ທ່ານນາງ Emma Samman ນັກວິໄຈການຄົ້ນຄວ້າອາວຸໂສ ກ່າວວ່າ ດັດຊະນີການພັດ ທະນາມະນຸດຂອງໂລກພົບເຫັນວ່າ ດ້ານສຸຂະພາບ ລາຍໄດ້ ແລະການສຶກສາ ແມ່ນໄດ້ ຖີບຕົວສູງຂຶ້ນ ເຖິງ 41 ເປີເຊັ່ນ ນັບຕັ້ງແຕ່ປີ 1970 ແລະອີກ 18 ເປີເຊັນ ນັບຕັ້ງແຕ່ປີ 1990 ຊຶ່ງທ່ານນາງກ່າວວ່າ ໃນປັດຈຸບັນນີ້ ໂລກແມ່ນເປັນໜ້າຢູ່ອາໃສ ຫລາຍຂຶ້ນກວ່າ ເມື່ອ 40 ຫລື 20 ປີຜ່ານມາ: “ ໃນຈໍານວນ 135 ປະເທດທີ່ກ່າວມານັ້ນ ປະເທດໂອມານ ແມ່ນໄດ້ຮັບການປັບປຸງໃຫ້ດີຂຶ້ນຫຼາຍທີ່ສຸດ ໃນດັດຊະນີ ການພັດທະນາມະນຸດໃນລະຫວ່າງ 40 ປີຜ່ານມາ ສ່ວນ ປະເທດອື່ນໆ ທີ່ໂຮມຢູ່ໃນພວກປະເທດ ທີ່ເອີ້ນກັນວ່າ 10 ປະເທດທີ່ໄດ້ມີການເຄື່ອນໄຫວກ້າວໄປໄວ ຫຼືປັບປຸງຫຼາຍ ກວ່າໝູ່ ແມ່ນປະກອບດ້ວຍ ຈີນ ເນປາລ ອິນໂດ ເນເຊຍ ຊາອູດີ ອາເຣເບຍ  ຕູນີເຊຍ ເກົາຫລີໃຕ້ ອາລຈີເຣຍ ແລະ ມໍຣ໊ອກໂກ ລາຍງານສະບັບດັ່ງກ່າວໃຫ້ຂໍ້ສັງເກດອີກວ່າ ບໍ່ເຫັນມີການ ເຊື່ອມໂຍງທີ່ເກີດຂຶ້ນຢ່າງອັດຕະໂນມັດ ລະຫວ່າງການເຕີບ ໂຕທາງເສດຖະກິດ ແລະຄວາມກ້າວໜ້າຂອງມະນຸດ ຊຶ່ງ ທ່ານນາງ Samman ໃຫ້ຂໍ້ສັງເກດວ່າ ມີຈີນປະເທດດຽວ ເທົ່ານັ້ນທີ່ກ້າວຂຶ້ນໄປຢູ່ໃນບັນຊີລາຍຊື່ຂອງ 10 ປະເທດ ທີ່ໄດ້ມີການປັບປຸງຫຼາຍກວ່າໝູ່ ຍ້ອນຄວາມກ້າວໜ້າທາງດ້ານເສດຖະກິດເປັນການສະເພາະ ທ່ານນາງກ່າວຕໍ່ໄປວ່າ “ ໃນດ້ານກົງກັນຂ້າມກັນ ລາຍງານໃຫ້ຂໍ້ສັງເກດວ່າພວກ 10 ປະເທດຊັ້ນນໍາກຸ່ມຕໍ່ໄປ ທີ່ ໄດ້ປັບປຸງປະເທດຂອງຕົນໃຫ້ດີຂຶ້ນ ໃນລະຫວ່າງ 40 ປີຜ່ານມາ ແມ່ນໂຮມທັງຫລາຍໆ ປະເທດທີ່ມີລາຍໄດ້ຕໍ່າ ແຕ່ກໍເປັນພວກປະເທດທີ່ປະສົບຜົນສໍາເລັດສູງ ໃນດັດຊະນີການ ພັດທະນາມະນຸດ ຊຶ່ງໂດຍປົກກະຕິແລ້ວ ບໍ່ຖືວ່າເປັນປະເທດທີ່ສໍາເລັດຜົນຢ່າງສູງເລີຍ ໃນຈໍານວນປະເທດດັ່ງກ່າວນັ້ນ ໄດ້ແກ່ ອີທິໂອເປຍ ກໍາປູເຈຍ ແລະ ເບນິນ ຊຶ່ງປະເທດທັງ ໝົດນີ້ ແມ່ນໄດ້ບັນລຸຄວາມກ້າວໜ້າໃນໃນດ້ານການສຶກສາແລະສາທາລະນະສຸກ ລາຍ ງານສະບັບດັ່ງກ່າວໄດ້ອ້າງເອົາຂົງເຂດເອເຊຍຕາເວັນອອກ ທີ່ນໍາໂດຍຈີນ ແລະອິນໂດເນ ເຊຍ ໃນຖານະເປັນຂົງເຂດທີ່ສ້າງຄວາມກ້າວໜ້າດັດຊະນີ ການພັດທະນາມະນຸດໄວທີ່ສຸດ ນັບຕັ້ງແຕ່ປີ 1970 ມາ ນອກນີ້ແລ້ວ ກຸ່ມປະເທດອາຫລັບກໍບັນລຸຜົນສໍາຄັນ ເຊັ່ນດຽວກັນ ແຕ່ວ່າ ລາຍງານນີ້ໃຫ້ຂໍ້ສັງເກດຕື່ມອີກວ່າ ມີຫລາຍໆປະເທດຈາກຂົງເຂດໃຕ້ທະເລຊາຍ ຊາຮາຣາ ໃນອາຟຣິກາ ແລະອະດີດສະຫະພາບໂຊວຽດທີ່ຍັງລ້າຫລັງປະເທດອື່ນໆ ຍ້ອນ ຜົນກະທົບຈາກໂຣກເອດສ໌ ບັນຫາຂັດແຍ້ງ ຄວາມວຸ້ນວາຍທາງດ້ານເສດຖະກິດ ແລະປັດ ໃຈດ້ານອື່ນໆ ລາຍງານເວົ້າອີກວ່າ ຄວາມຄາດຫວັງໃນການມີອາຍຸຍືນໄດ້ລົດຕໍ່າລົງ ໃນໄລຍະສີ່ສິບປີຜ່ານ ມາ ຢູ່ໃນປະເທດເບລາຣູສ ຢູເຄຣນ ແລະຣັດເຊຍ ແລະຫົກປະເທດໃນເຂດໃຕ້ທະເລຊາຍ ຊາຮາຣາຂອງອາຟຣິກາ ຊຶ່ງໂຮມທັງສາທາລະນະລັດປະຊາທິປະໄຕຄອງໂກ, ເລໂຊໂທ ອາຟຣິ ກາໃຕ້, ສະວາຊີແລນ, ຊາມເບຍ ແລະຊິມບາບເວ